SVG-ikoonide lisamine - Office'i tugi
SVG-ikoonide lisamine
Rakenduskoht: Excel 2016 Word 2016 Outlook 2016 PowerPoint 2016 Rohkem... Vähem
Office 2016 Windowsis on nüüd varustatud mugava funktsiooniga mitmete levinud ikoonide lisamiseks dokumentidesse, töövihikutesse, meilisõnumitesse ja esitlustesse. Need ikoonid pärinevad skaleeritava vektorgraafika (SVG) failide tavateegist, mis on hõlpsasti leitav lindi jaotises Illustratsioonid.
Ikooni lisamiseks valige lindil menüü Lisa ja jaotises Illustratsioonid valige nupp Ikoonid.
Galeriis on ikoonid jagatud erinevatesse kategooriatesse, nt „Inimesed”, „Äri” jne. Kategooriate üles ja alla kerimiseks kasutage paremal asuvat kerimisriba, kohe sobivasse kategooriasse liikumiseks klõpsake kategooria nime vasakul asuval navigeerimispaanil.
Klõpsake ikoonil, mida soovite lisada, ja seejärel valige all paremal nupp Lisa.
Näpunäide.: Korraga mitme ikooni lisamiseks klõpsake järjest kõiki soovitud ikoone ja alles seejärel nuppu Lisa.
Kui soovite vaadata, kuidas Doug Office’i meeskonnast seda funktsiooni tutvustab, klõpsake paremal asuval abistava videoklipi kujutisel.
Ikooni redigeerimine
Täpsemat teavet lisatud ikooni redigeerimise kohta, nt kuidas muuta selle värvi või kontuuri, lugege teemast SVG-piltide lisamine Microsoft Office’is.
Kas neid funktsioone ei kuvata?
Need funktsioonid on saadaval üksnes Windowsile mõeldud Office 2016 uusimate versioonide Office 365 tellijatele. Kui soovite veenduda, et teie käsutuses on alati kõik Office’i uusimad ja parimad funktsioonid, registreeruge Office 365 tellimuse kasutajaks.
Kui teil on mõni Office 365 tellimus, siis veenduge, et teil oleks installitud Office'i uusim versioon. Veendumaks, et teil on installitud uusim versioon, klõpsake Office’i rakenduses Fail > Konto > Värskendussuvandid > Värskenda kohe.
Kas teil on Microsoft Office’i kohta küsimusi või ettepanekuid?
Kui teil on küsimusi, millele te siit vastust ei leidnud, või kui te soovite Microsoft Office'i kohta anda tagasisidet või teha ettepanekuid, lugege teemat Kuidas Microsoft Office‘i kohta tagasisidet anda?
Seda artiklit värskendas Ben teie kommentaaride põhjal viimati 28. aprillil 2017. Kui leiate, et sellest artiklist oli kasu, aga eriti siis, kui te sellest abi ei saanud, jagage allolevaid tagasisidenuppe kasutades meiega oma mõtteid, et saaksime seda artiklit veelgi paremaks muuta.